Index - Tech - Steve Wozniak ausztrál lesz
Steve Wozniak ausztrál lesz
2012. szeptember 25., kedd 13:44 | Címkék
ausztrália, stevewozniak, állampolgárság Steve Wozniak, az Apple társalapítója, és 1987-es kilépéséig Steve Jobs mellett a vállalat sikereinek atyja bejelentette, hogy Ausztráliába költözik Kaliforniából, sőt, ausztrál állampolgárságot is kér. Wozniak gyakran látogat Ausztráliába, az iPhone 5-ért is egy ottani Apple Store előtt állt sorba. A rajongók persze azonnal felismerték, és még az új okostelefonnál is nagyobb sztár lett azzal, hogy nem él vissza az Apple-alapítói mivoltával, hanem sorban áll éjjel az egyszerű rajongókkal.
Wozniak egy ausztrál rádiónak adott interjújában azt mondta, az ország National Broadband Network nevű 36 milliárd dolláros projektje volt az egyik oka a döntésének. Ez az állami finanszírozású terv 2021-re nóriási sávszélességű internettel látná el az ausztrál magánfelhasználókat, az oktatási intézményeket és cégeket pedig közvetlen üvegszállal kapcsolná rá a gerinchálózatra. Ausztrália ritkán lakott, sivatagos belső területeire műholdas technológia viszi majd el az állami szélessávot. Wozniak szerint a régi otthonában, Kaliforniában esély sincs hasonló akcióra, hiába a Szilícium-völgyet tekinti mindenki az internet szívének.
Steve Wozniak Jobsszal közösen alapította az Apple-t 1977-ben, és ő építette a cég első számítógépeit, az Apple II-vel elindítva az otthoni számítógépek forradalmát. 12 év múlva lépett ki a cégtől, azóta induló technológiai és internetes cégeket támogat.
Kedvezményes ár: 3392 Ft Római vakáció Rómát egyszer mindenkinek látnia kell! Utazzon az augusztus 20-i hétvégére!